b'\n_START_ARTICLE_\nLeineslottet\n_START_PARAGRAPH_\nLeineslottet (tysk: Leineschloss) er et klassisistisk slott i den tyske delstaten Niedersachsens hovedstad Hannover. Niedersachsens landdag har siden 1962 holdt sine m\xc3\xb8ter i slottet. Slottet som ble oppf\xc3\xb8rt i 1637 i bindingsverk, ligger ved elven Leine. Bygningen er flere ganger utvidet, ombygget, \xc3\xb8delagt og etter den andre verdenskrigen ogs\xc3\xa5 gjenoppbygget. Fra 1837 til 1866 var slottet residens for Hannovers konger.'